**A 86. sorszámú Gyakorló kozmetikus megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 52 815 02

1.2. Szakképesítés megnevezése: Gyakorló kozmetikus

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: 960-1440

**2. EGYÉB ADATOK**

2.1.A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: szükségesek

2.6. Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama:

5 évfolyamos képzés esetén a 9. évfolyamot követően 70 óra, a 10. évfolyamot követően 105 óra, a 11. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 5213 | Manikűrös, pedikűrös | Kézápoló |
| 3.1.3. | 5212 | Kozmetikus | Gyakorló kozmetikus |
| 3.1.4. | Sminkes |

3.2. A szakképesítés munkaterületének rövid leírása:

A gyakorló kozmetikus az egészséges arc-, nyak-, dekoltázs és test szépítésével, állapotának masszázzsal történő fenntartásával, tartós szempilla-szemöldökfestéssel, szemöldökformázással és ideiglenes szőrtelenítéssel, manuálisan végezhető alakformálással, valamint az ehhez szükséges feltételek megteremtésével foglalkozik.

A gyakorló kozmetikus szakember a kéz környéktől ujjhegyig történő ápolásával őrzi meg a kéz egészséges állapotát, vagy szükség esetén az esztétikai hatást is fokozva, ápoló anyagok, technológiák alkalmazásával javítja annak állapotát.

A köröm ápolása során hagyományos (klasszikus) manikűr technológiát vagy (modern) francia manikűr technológiát alkalmaz, esetenként a japán manikűrrel, vagy egyéb díszítéssel kiegészítve. A kezelést szinten tartó házi tanáccsal látja el a vendéget.

Különösen ügyel arra, hogy egészséget veszélyeztető, vagy egészségre ártalmas következményeket a végzett szolgáltatás során ne idézzen elő. Csak egészséges kézen dolgozhat. A szolgáltatás megkezdésekor végzett állapotfelmérés alkalmával, ha az egészséges állapottól eltérő elváltozást észlel, dönt a szolgáltatás elvégzésének módjáról, vagy orvosi segítség igénybevételét ajánlja.

Vállalkozását a mindenkori szabályoknak megfelelően, pozitív eredmény elérésére törekedve, a biztonságos munkakörülmények kialakításával, megtartásával működteti.

A szakképesítéssel rendelkező képes:

- megteremteni az egészséges arc-, nyak-, dekoltázs és testszépítés feltételeit

- szemöldököt formázni

- szempillát-, szemöldököt festeni

- ideiglenes szőrtelenítést végezni

- kézápolást végezni

- házi tanácsadással ellátni a vendéget

- ügyelni arra, hogy egészséget veszélyeztető és arra ártalmas következményeket ne idézzen elő

- vállalkozását a jogszabályoknak megfelelően, biztonságos munkakörülmények kialakításával működtetni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 55 815 02 | Kozmetikus | szakképesítés-ráépülés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11486-12 | Szépségszalon üzemeltetése |
| 4.4. | 11487-12 | Szolgáltatást megalapozó anatómiai, szakmai- és anyagismeretek |
| 4.5. | 10250-12 | Kézápolás |
| 4.6. | 11488-12 | Kozmetikai alapműveletek |
| 4.7. | 11498-12 | Foglalkoztatás I. (érettségire épülő képzések esetén) |
| 4.8. | 11499-12 | Foglalkoztatás II. |
| 4.9. | 11500-12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Iskolarendszeren kívüli vizsga esetén a modulzáró vizsgára bocsájtás feltétele 840 óra ellenőrzött gyakorlat igazolása.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11486-12 | Szépségszalon üzemeltetése | írásbeli |
| 5.2.4. | 11487-12 | Szolgáltatást megalapozó anatómiai, szakmai- és anyagismeretek | írásbeli |
| 5.2.5. | 10250-12 | Kézápolás | gyakorlati |
| 5.2.6. | 11488-12 | Kozmetikai alapműveletek | gyakorlat, írásbeli, szóbeli |
| 5.2.7. | 11498-12 | Foglalkoztatás I. (érettségire épülő képzések esetén) | írásbeli |
| 5.2.8. | 11499-12 | Foglalkoztatás II. | írásbeli |
| 5.2.9. | 11500-12 | Munkahelyi egészség és biztonság | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A) A vizsgafeladat megnevezése: Kézápolás

A vizsgafeladat ismertetése: Végezze el a teljes kézápolási folyamatot a modellje mindkét kezén. A kézápolási feladat elvégzésekor a kezelési tervet úgy állítsa össze, hogy a diagnosztizálás során tapasztaltakat figyelembe véve, a kéz ápolása francia manikűr technológiával készüljön. A körömlemez ápolását japán manikűr alkalmazásával végezze.

A vizsgafeladat időtartama: 45 perc

A vizsgafeladat aránya: 10 %

B) A vizsgafeladat megnevezése: Tartós szempilla- szemöldökfestés sorsolt modellen

A vizsgafeladat ismertetése: A tartós szempilla-, szemöldökfestést a modell karakterének megfelelő színű festékekkel kell végezni, amelyet az a vizsgázó hozott, aki a modellt biztosította a vizsgára. A modell nem lehet előre festett és sminktetovált. (A bőrpróba igazolása festőkönyvben történik.). A művelet során egyszer használatos, vagy könnyen fertőtleníthető eszközöket lehet használni. A technológia (fektetve, vagy tincsezve) szabadon választott. A szempillafesték eltávolítása után bórvízzel történő szemöblögetés kötelező.

A vizsgafeladat időtartama: 30 perc (ebből 10 perc a vizsgacsoport tagjainak értékelése)

A vizsgafeladat aránya: 15%

C) A vizsgafeladat megnevezése: Összefüggő iskolamasszázs saját modellen bőrtípusnak megfelelően

A vizsgafeladat ismertetése: Saját modell letisztítása, peelingezése, masszírozása, szemöldökigazítás

A kezelés során csak professzionális, Magyarországon forgalomban lévő kozmetikumokat lehet használni. Minden művelethez csak a választott termékcsalád termékeit kell alkalmazni. A masszírozás történhet masszázskrém + olaj keverékével és a mártogatás megengedett. A masszázs ideje a szakmai vizsgán kb. 20 perc, amiből 10 perc összefüggő, bőrtípusnak megfelelő mozdulatok túlsúlyban, 10 perc iskolamasszázs mozdulatai a vizsgabizottság kérésére. A szemöldökigazításhoz elő-, és utókezelés szükséges. (Felpuhítás – amennyiben a masszázs előtt történik a művelet -, fertőtlenítés – csipesz, bőr -, nyugtató krém alkalmazása). E műveletnél kritérium, hogy legyen mit szedni.

A vizsgafeladat időtartama: 30 perc

A vizsgafeladat aránya: 20%

D) A vizsgafeladat megnevezése: Gyantázás saját modellen

A vizsgafeladat ismertetése: A gyantázandó terület megfelelő előkészítése. Gyantázás saját modellen patronos, vagy hagyományos gyantatechnika alkalmazásával karon, lábon, vagy hónaljon. A gyantázott terület utókezelése.

A vizsgafeladat időtartama: 30 perc (ebből 15 perc a vizsgacsoport tagjainak értékelése)

A vizsgafeladat aránya: 5%

E) A vizsgafeladat megnevezése: Alkalmi smink készítése tincses, vagy soros műszempilla felhelyezésével saját modellen

A vizsgafeladat ismertetése: Az arc kendőzése, alapozás, az arc alkati hibáinak korrigálása és a bőrhibák javítása. A szemhéj kendőzése a szemforma, a kor és az egyéniség figyelembe vételével /a szín és eszköz szabadon választható/. A szemhéj és a száj kendőzése a kornak, egyéniségnek, aktuális divatnak megfelelően. A smink megfelelően illeszkedjen az alkalomhoz, öltözethez, frizurához.

A vizsgafeladat időtartama: 70 perc (ebből 20 perc a vizsgacsoport értékelése)

A vizsgafeladat aránya: 10%

A műveletek elvégzése során csak professzionális, Magyarországon forgalomban lévő kozmetikumokat lehet használni. Minden művelethez csak a választott termékcsalád termékeit kell alkalmazni.

Gyakorlati feladatonként a megadott idő maximum 12 fős vizsgacsoportokra vonatkozik a gyakorló kozmetikus vizsgafeladatoknál

Az összes vizsgafeladat időtartama: 205 perc

Az összes vizsgafeladat aránya: 60%

5.3.2. Központi írásbeli vizsgatevékenység

A vizsgafeladat megnevezése: Komplex elméleti feladatsor

A vizsgafeladat ismertetése: Az írásbeli feladatsort a 11488-12 Kozmetikai alapműveletek és a 11487-12 Szolgáltatást megalapozó anatómiai, szakmai-, és anyagismeretek szakmai követelménymodulok feladatai és ismeretei alapján kell elkészíteni, a következő arányokat szem előtt tartva:

Kozmetikai alapműveletek modul 70%

Szolgáltatást megalapozó anatómiai, szakmai-, és anyagismeretek 30%

Lebontva a különböző ismeret-típusokra:

szakmai ismeretek és biológia 60%

anyagismeret és kémia 40%

A vizsgafeladat időtartama: 180 perc

A vizsgafeladat értékelési súlyaránya: 20%

5.3.3. Szóbeli vizsgatevékenység

A vizsgafeladat megnevezése: Komplex szóbeli tételsor

A vizsgafeladat ismertetése: Válaszadás a vizsgakövetelmények alapján összeállított, előre kiadott, komplex tételsorból húzott kérdésekre.

A szóbeli vizsgatevékenység központilag összeállított vizsgakérdései a 4. Szakmai követelmények fejezetben szereplő 11488-12 Kozmetikai alapműveletek szakmai követelménymodul témaköreinek mindegyikét tartalmazza.

A vizsgafeladat időtartama: 45 perc (felkészülési idő 25 perc, válaszadási idő 20 perc)

A vizsgafeladat értékelési súlyaránya: 20%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai:

A gyakorlati vizsgarész akkor eredményes, ha a vizsgázó minden vizsgafeladatot minimum 61%-ra teljesít. Az írásbeli és szóbeli vizsgarészek akkor eredményesek, ha a vizsgázó minden vizsgafeladatot minimum 51%-ra teljesít

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Fehér munkaruha |
| 6.3. | Bőrfeltoló |
| 6.4. | Reszelők (gyémántporos fémreszelő, egyszer használatos reszelők: előkészítő, porcelánhoz, zseléhez, buffer, polírozó) |
| 6.5. | Körömvágó olló |
| 6.6. | Bőrvágó olló |
| 6.7. | Áztatótál |
| 6.8. | Textília |
| 6.9. | Bőrfelkaparó |
| 6.10. | A feladat elvégzéséhez szükséges speciális anyagok |
| 6.11. | Előírásoknak megfelelő anyagokkal és eszközökkel felszerelt üzlethelyiség vagy tanműhely |
| 6.12. | Higiéniai eszközök, tartozékok |
| 6.13. | Szakszerű munkavégzéshez szükséges munkaruha |
| 6.14. | Kezelőszék |
| 6.15. | Munkaszék |
| 6.16. | Gyantázó ágy |
| 6.17. | Gyantamelegítő |
| 6.18. | Nagyítós lámpa |
| 6.19. | Fertőtlenítő készülék: UV Box |
| 6.20. | Munkabiztonsági berendezések |
| 6.21. | Környezetvédelmi berendezések |
| 6.22. | Fehérneműk (törölköző, kiskendő, ágytakaró lepedő, beterítő kendő, kisruha, fejpánt, vendégpapucs stb.) |
| 6.23. | Textíliák tárolására szolgáló zárható szekrények |
| 6.24. | A feladatok elvégzéséhez szükséges eszközök és anyagok, amiről a vizsgázó gondoskodik |

**7. EGYEBEK**